Orolbo‘yi aholisi uchun imtiyozli temir yo‘l va aviachiptalar joriy etiladi

Qoraqalpog‘iston Respublikasi va Xorazm viloyati aholisi uchun temir yo‘l va aviayo‘lovchilar chiptalarini sotish maxsus imtiyozli tariflar bo‘yicha amalga oshiriladi, deb yozadi “Gazeta.uz”. Bu Prezidentning “2017—2021-yillarda Orolbo‘yi mintaqasini rivojlantirish Davlat dasturi to‘g‘risida”gi qarori (pdf)da ko‘zda tutilgan.

Orolbo‘yi aholisiga chiptalar sotishning yangi tartibi 1-fevraldan joriy etiladi. Moliya vazirligiga “O‘zbekiston temir yo‘llari” AJ va “O‘zbekiston havo yo‘llari” MAK bilan birgalikda bir oy muddatda yo‘lovchilarning tegishli toifalari uchun maxsus imtiyozli tariflarni tasdiqlash yuklatildi.